CELEX: C2007/155/15
Language: sk
Date: 2007-07-07 00:00:00
Title: Vec C-169/07: Návrh na začatie prejudiciálneho konania, ktorý podal Verwaltungsgerichtshof (Rakúsko) 30. marca 2007 – Hartlauer Handelsgesellschaft mbH/Wiener Landesregierung (viedenská krajinská vláda) a Oberösterreichische Landesregierung (hornorakúska krajinská vláda)

7.7.2007   
            
            
               SK
            
            
               Úradný vestník Európskej únie
            
            
               C 155/8
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 30. marca 2007 – Hartlauer Handelsgesellschaft mbH/Wiener Landesregierung (viedenská krajinská vláda) a Oberösterreichische Landesregierung (hornorakúska krajinská vláda)
   (Vec C-169/07)
   (2007/C 155/15)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Sťažovateľka: Hartlauer Handelsgesellschaft mbH
   
      Subjekty, proti ktorým sťažnosť smerovala: Wiener Landesregierung (viedenská krajinská vláda) a Oberösterreichische Landesregierung (hornorakúska krajinská vláda)
   Prejudiciálne otázky
   
               1.
            
            
               Odporuje článku 43 ES (v spojení s článkom 48 ES) vnútroštátna právna úprava, podľa ktorej sa na zriadenie samostatnej ambulancie na ošetrovanie chrupu (zubná ambulancia) ako súkromného zdravotníckeho zariadenia, vyžaduje povolenie na jej zriadenie a toto povolenie sa nevydá, ak plánovaná zubná ambulancia nie je potrebná vzhľadom na uvedený účel zariadenia a k predpokladanej ponuke služieb z dôvodu už existujúcej ponuky starostlivosti zabezpečovanej usadenými zmluvnými lekármi zdravotných poisťovní, vlastnými zariadeniami zdravotných poisťovní, zmluvnými zariadeniami ako aj usadenými dentistami, ktorí sú v zmluvnom vzťahu so zdravotnou poisťovňou?
            
         
               2.
            
            
               Bude odpoveď na prvú prejudiciálnu otázku znieť inak, ak do posudzovania potreby zriadiť zubnú ambulanciu bude nevyhnutné dodatočne zahrnúť aj existujúcu ponuku služieb ambulancií verejných, súkromných, verejnoprospešných a iných zdravotníckych zariadení, ktoré sú vo zmluvnom vzťahu so zdravotnou poisťovňou?